CELEX: 62012CN0483
Language: mt
Date: 2012-10-29 00:00:00
Title: Kawża C-483/12: Talba għal deċiżjoni preliminari mressqa mill-Grondwettelijk Hof (il-Belġju) fid- 29 ta’ Ottubru 2012 — Pelckmans Turnhout NV vs Walter Van Gastel Balen NV et

26.1.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 26/22
            
         Talba għal deċiżjoni preliminari mressqa mill-Grondwettelijk Hof (il-Belġju) fid-29 ta’ Ottubru 2012 — Pelckmans Turnhout NV vs Walter Van Gastel Balen NV et
   (Kawża C-483/12)
   2013/C 26/42
   Lingwa tal-kawża: l-Olandiż
   
      Qorti tar-rinviju
   
   Grondwettelijk Hof
   
      Partijiet fil-kawża prinċipali
   
   
      Rikorrenti: Pelckmans Turnhout NV
   
      Konvenuti: Walter Van Gastel Balen NV, Walter Van Gastel NV, Walter Van Gastel Lifestyle NV, Walter Van Gastel Schoten NV
   
      Domandi preliminari
   
   Il-prinċipju ta’ ugwaljanza, stabbilit fl-Artikolu 6(3) tat-Trattat dwar l-Unjoni Ewropea u fl-Artikoli 20 u 21 tal-Karta tad-Drittijiet Fundamentali tal-Unjoni Ewropea, flimkien mal-Artikoli 15 u 16 tal-Karta ċċitata iktar ‘il fuq u flimkien mal-Artikoli 34 sa 36, 56 u 57 tat-Trattat dwar il-Funzjonament tal-Unjoni Ewropea, għandhom jiġu interpretati fis-sens li jipprekludu regola bħal dik stabbilita fl-Artikoli 8, 9, 16 u 17 tal-Liġi tal-10 ta’ Novembru 2006 dwar l-orarju ta’ ftuħ għan-negozju, għall-artiġjanat u għas-servizzi, sa fejn l-obbligu f’dawn l-artikoli li jum ta’ għeluq fil-ġimgħa jiġi pprovdut:
   
               (i)
            
            
               ma japplikax għan-negozjanti li huma stabbiliti fl-istazzjonijiet tal-ferrovija jew fl-istabbilimenti tal-kumpanniji tat-trasport pubbliku, u lanqas għal ħwienet fl-ajruporti u fiż-żoni tal-portijiet miftuħin għat-traffiku internazzjonali ta’ vjaġġaturi u lanqas għal ħwienet fl-istazzjonijiet tas-servizz jew fl-istabbilimenti li jkunu fl-awtostradi, iżda japplika għal negozjanti stabbiliti bnadi oħra,
            
         
               (ii)
            
            
               ma japplikax għal negozjanti li huma attivi fil-bejgħ ta’ prodotti bħal gazzetti, rivisti, prodotti tat-tabakk u prodotti tat-titjib, kards telefoniċi u prodotti tal-lotterija nazzjonali, il-bejgħ ta’ prodotti tal-medja awdjoviżivi u ta’ video games, il-bejgħ ta’ ġelati, iżda japplika għal negożjanti li jbigħu prodotti oħra,
            
         
               (iii)
            
            
               japplika biss għal negozju bl-imnut, jiġifieri għal impriżi li jbiegħu lill-konsumatur, filwaqt li ma japplikax għal negozjanti oħra,
            
         
               (iv)
            
            
               jimplika mill-inqas, għan-negozjanti li jeżerċitaw l-attività tagħhom permezz ta’ post fiżiku ta’ bejgħ u li għandhom kuntatt dirett mal-konsumatur, limitazzjoni nettament iktar stretta minn dik għal għal negozjanti li jeżerċitaw l-attività tagħhom permezz ta’ rivista online jew possibilment permezz ta’ forma oħra ta’ bejgħ mill-bogħod?